CELEX: 32020D0607
Language: lv
Date: 2020-05-04 00:00:00
Title: Padomes Lēmums (KĀDP) 2020/607 (2020. gada 4. maija), ar ko groza Lēmumu (KĀDP) 2019/1720 par ierobežojošiem pasākumiem saistībā ar situāciju Nikaragvā

4.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  LI 139/4
               
            
         PADOMES LĒMUMS (KĀDP) 2020/607
         (2020. gada 4. maija),
         ar ko groza Lēmumu (KĀDP) 2019/1720 par ierobežojošiem pasākumiem saistībā ar situāciju Nikaragvā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2019. gada 14. oktobrī pieņēma Lēmumu (KĀDP) 2019/1720 (1) par ierobežojošiem pasākumiem saistībā ar situāciju Nikaragvā.
                  
               
                     (2)
                  
                  
                     Padome 2019. gada 14. oktobrī pieņēma arī secinājumus, kuros tā atkārtoti pauda bažas par politiskās un sociālās situācijas pasliktināšanos Nikaragvā un stingri nosodīja to, ka drošības spēki un bruņotas grupas, kas atbalsta valdību, kopš 2018. gada aprīļa apspiež politiskos oponentus, demonstrantus, neatkarīgus plašsaziņas līdzekļus un pilsoniskās sabiedrības organizācijas. Savienība arī apstiprināja apņemšanos izmantot visus savus instrumentus, lai atbalstītu miermīlīgu un sarunu ceļā panāktu krīzes risinājumu, un nodomu cieši uzraudzīt situāciju valstī, lai reaģētu uz turpmāku situācijas pasliktināšanos cilvēktiesību un tiesiskuma jomā.
                  
               
                     (3)
                  
                  
                     Padome, uzsverot savas bažas par vispārējo situāciju cilvēktiesību un demokrātiskas pārvaldības jomā, pieņēma ierobežojošus pasākumus un atzīmēja, ka šie pasākumi tiks izmantoti pakāpeniski un elastīgi un ka gadījumā, ja netiks rasta izeja no pašreizējā strupceļa un turpināsies situācijas pasliktināšanās cilvēktiesību un tiesiskuma jomā, sarakstā varētu tikt pievienoti konkrēti ieraksti.
                  
               
                     (4)
                  
                  
                     Ņemot vērā to, ka situācija Nikaragvā joprojām ir nopietna, Lēmuma (KĀDP) 2019/1720 pielikumā izklāstītajā to fizisko un juridisko personu, vienību un struktūru sarakstā, kurām piemēro ierobežojošus pasākumus, būtu jāiekļauj sešas personas.
                  
               
                     (5)
                  
                  
                     Tāpēc būtu attiecīgi jāgroza Lēmuma (KĀDP) 2019/1720 pielikums,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2019/1720 pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 4. maija
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (KĀDP) 2019/1720 (2019. gada 14. oktobris) par ierobežojošiem pasākumiem saistībā ar situāciju Nikaragvā (OV L 262, 15.10.2019., 58. lpp.).
      
      
         
            PIELIKUMS
            Lēmuma (KĀDP) 2019/1720 pielikumā zem virsraksta “1. un 2. pantā minēto fizisko un juridisko personu, vienību un struktūru saraksts” tiek iekļauti šādi ieraksti:
            
               
                            
                        
                        
                           Vārds, uzvārds
                        
                        
                           Identifikācijas informācija
                        
                        
                           Pamatojums
                        
                        
                           Sarakstā iekļaušanas datums
                        
                     
                           “1.
                        
                        
                           Ramón Antonio AVELLÁN MEDAL
                        
                        
                           Dzimšanas datums: 1954. gada 11. novembris
                           Dzimšanas vieta: Jinotepe, Nikaragva
                           Pases numurs: A0008696
                           Izdošanas datums: 2011. gada 17. oktobris
                           Derīguma termiņa beigas: 2021. gada 17. oktobris
                           Dzimums: vīrietis
                        
                        
                           Nikaragvas Valsts policijas (NNP) ģenerāldirektora vietnieks un bijušais Masaya policijas priekšnieks. Viņš ir atbildīgs par smagiem cilvēktiesību pārkāpumiem un par pilsoniskās sabiedrības un demokrātiskās opozīcijas apspiešanu Nikaragvā, tostarp par to, ka 2018. gadā Masaya koordinēja protestētāju apspiešanu.
                        
                        
                           4.5.2020.
                        
                     
                           2.
                        
                        
                           Sonia CASTRO GONZÁLEZ
                        
                        
                           Dzimšanas datums: 1967. gada 29. septembris
                           Dzimšanas vieta: Carazo, Nikaragva
                           Pases numurs: A00001526
                           Izdošanas datums: 2019. gada 19. novembris
                           Derīguma termiņa beigas: 2028. gada 19. novembris
                           ID numurs: 0422909670000N
                           Dzimums: sieviete
                        
                        
                           Nikaragvas prezidenta īpašā padomniece veselības jautājumos un bijusī veselības ministre. Viņa ir atbildīga par smagiem cilvēktiesību pārkāpumiem un par pilsoniskās sabiedrības un demokrātiskās opozīcijas apspiešanu Nikaragvā, tostarp par to, ka traucēja piekļuvi neatliekamai medicīniskai palīdzībai, kura bija paredzēta ievainotiem demonstrācijās iesaistītajiem civiliedzīvotājiem, un pavēlēja, lai slimnīcas personāls ziņotu par demonstrantiem, kurus policija ir atvedusi uz slimnīcu.
                        
                        
                           4.5.2020.
                        
                     
                           3.
                        
                        
                           Francisco Javier DÍAZ MADRIZ
                        
                        
                           Dzimšanas datums: 1961. gada 3. augusts
                           Dzimums: vīrietis
                        
                        
                           Nikaragvas Valsts policijas (NNP) ģenerāldirektors no 2018. gada 23. augusta un bijušais NNP ģenerāldirektora vietnieks. Viņš ir atbildīgs par smagiem cilvēktiesību pārkāpumiem un par pilsoniskās sabiedrības un demokrātiskās opozīcijas apspiešanu Nikaragvā, tostarp pat to, ka vadīja policijas spēkus, kas pielietoja vardarbību pret civiliedzīvotājiem, kā arī pārmērīgu spēku, patvaļīgus arestus, aizturēšanu un spīdzināšanu.
                        
                        
                           4.5.2020.
                        
                     
                           4.
                        
                        
                           Néstor MONCADA LAU
                        
                        
                           Dzimšanas datums: 1954. gada 2. marts
                           Dzimums: vīrietis
                        
                        
                           Nikaragvas prezidenta personīgais padomnieks valsts drošības jautājumos. Pildot šos pienākumus, viņš bija tieši iesaistīts valsts drošības jomas lēmumu pieņemšanā un tās represīvas politikas izveidē, kuru Nikaragvas valsts vara no 2018. gada aprīļa Nikaragvā īsteno pret cilvēkiem, kas piedalās demonstrācijās, pret opozīcijas pārstāvjiem un žurnālistiem, un viņš ir atbildīgs par to.
                        
                        
                           4.5.2020.
                        
                     
                           5.
                        
                        
                           Luís PÉREZ OLIVAS
                        
                        
                           Dzimšanas datums: 1956. gada 8. janvāris
                           Dzimums: vīrietis
                        
                        
                           Brīvības atņemšanas centra El Chipote ģenerālkomisārs un galvenā juridiskās palīdzības amatpersona (DAEJ). Viņš ir atbildīgs par smagiem cilvēktiesību pārkāpumiem, tostarp par spīdzināšanu, plašu spēka izmantošanu, sliktu izturēšanos pret aizturētajiem un par cita veida pazemojošu izturēšanos.
                        
                        
                           4.5.2020.
                        
                     
                           6.
                        
                        
                           Justo PASTOR URBINA
                        
                        
                           Dzimšanas datums: 1956. gada 29. janvāris
                           Dzimums: vīrietis
                        
                        
                           Policijas īpašo operāciju nodaļas (DOEP) vadītājs. Viņš bija tieši iesaistīts represīvās politikas īstenošanā, kura Nikaragvā, jo īpaši Managua, bija vērsta pret demonstrantiem un opozīciju. Saistībā ar minēto viņš ir atbildīgs par smagiem cilvēktiesību pārkāpumiem un represijām pret pilsonisko sabiedrību un demokrātisko opozīciju Nikaragvā.
                        
                        
                           4.5.2020.”